इस एप्लीकेशन का मुख्य उद्देश्य बड़े और मुख्य शहरी क्षेत्रों
इस एप्लीकेशन का मुख्य उद्देश्य बड़े और मुख्य शहरी क्षेत्रों की सभी सरकारी संपत्तियों-परिसंपत्तियों सहित जमीन का डाटा तैयार करना है। यह कार्य वृहद रूप में किया जा रहा है, ताकि सरकारी संपत्तियों का और बेहतर उपयोग किया जा सके। एप्लीकेशन का दायरा राज्य, जिला, तहसील, ग्राम में अक्षांश-देशांतर सहित खसरा नंबर, अक्स आदि शामिल होगा। इससे उसकी पहचान में कोई परेशानी न होगी। उच्च शिक्षा विभाग ने इस एप्लीकेशन पर डाटा तैयार करने के लिए काम शुरू कर दिया है। जल्द ही कई कॉलेजों की संपूर्ण जानकारी इस एप्लीकेशन पर मिलने लगेगी।
विशाल लैंड बैंक तैयार होगा
प्रोजेक्ट जल्द पूरा करेंगे
भारत सरकार के इस महत्वाकांक्षी प्रोजेक्ट पर काम किया जा रहा है। राज्य शासन ने निर्णय लिया है कि अलग से काम करने के बजाय पूर्व में स्कूल शिक्षा विभाग ने जो काम किया है, उनके साथ मिलकर इसे पूरा किया जाए। इसलिए स्कूल शिक्षा विभाग के साथ मिलकर हम जीआईएलएस को जल्द पूरा कर लेंगे।  एमबी ओझा, आयुक्त, उच्च शिक्षा
भोपाल डीबी स्टार
केंद्र सरकार के इलेक्ट्रॉनिक प्रौद्योगिकी और नगरीय विकास मंत्रालय ने संयुक्त रूप से मिलकर गवर्नमेंट लैंड इंफॉर्मेशन सिस्टम नामक एप्लीकेशन तैयार की है। सरकार इस एप को साॅफ्टवेयर एसए सर्विस (सास) मॉडल के रूप में नि:शुल्क उपलब्ध करवा रही है। इस एप के जरिए कॉलेजों सहित अन्य समस्त सरकारी जमीन का डाटा बैस तैयार कर मैपिंग की जा रही है। इसके लिए मप्र के उच्च शिक्षा विभाग ने स्कूल शिक्षा विभाग के साथ मिलकर काम शुरू कर दिया है।
ज्ञात हाे कि मप्र शासन ने सभी सरकारी स्कूलों को ज्योग्राफीकल इंफॉर्मेशन सिस्टम (जीआईएस) के जरिए मैप कर लिया गया है। इसके लिए उच्च शिक्षा विभाग अलग से पैसा खर्च नहीं कर रहा है। वह स्कूल शिक्षा विभाग के साथ मिलकर उच्च शिक्षा से जुड़ी शैक्षणिक संस्थाओं की जमीन की मैपिंग कर रहा है। इसके माध्यम से सरकारी भूमि पर निर्मित भवन, क्रय-विक्रय, सरकारी संपत्तियों को जोड़ा जाएगा। जिसमें संस्थाओं का स्थान, बाउंड्री, टोपोग्राफिक लेयर, फॉरेस्ट, स्मारक आदि को चिह्नित कर रिकॉर्ड तैयार किया जाएगा।
अब ऑनलाइन मिलेेगी सरकारी कॉलेज भवन संबंधी जानकारी
hin_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva